**562/2019. (XI.28.) Kgy. sz. határozat**

1./ A Közgyűlés – amennyiben az AGORA Szombathelyi Kulturális Központ igazgatójának vezetői megbízása megszüntetésre kerül - az AGORA Szombathelyi Kulturális Központ igazgatói feladatainak ellátására pályázatot ír ki, egyúttal a pályázati felhívást az alábbi módosításokkal elfogadja.

* a pályázati feltételeknél kerüljön kiegészítésre a kiemelkedő közművelődési tevékenység szakirányú tudományos tevékenységgel;
* a pályázati feltételek és a pályázat részeként benyújtandó iratok, igazolások közül kerüljön törlésre a legalább 3 éves vezetői gyakorlat, illetve a legalább 3 éves azonos vagy hasonló területen szerzett vezetői tapasztalat igazolása;
* a pályázat részeként benyújtandó iratok, igazolásoknál kerüljön feltüntetésre a legalább 5 éves, közművelődési végzettségének és szakképzettségének vagy a felsőfokú szakirányú munkaköri szakvizsgájának megfelelő feladatkörben szerzett szakmai gyakorlat igazolása.

2./ A Közgyűlés felhatalmazza a polgármestert a pályázati felhívásnak a 150/1992. (XI.20.) Korm. rendeletben foglaltaknak megfelelő közzétételére.

3./ A Közgyűlés az alábbi 3 személyt delegálja a szakmai bizottságba.

Horváth Soma

Putz Attila

Lendvai Ferenc

4./ A Közgyűlés felkéri az általa delegált három személyből, továbbá a 150/1992. (XI.20.) Korm.rendelet 7.§ (2) bekezdése alapján delegált tagokból álló szakmai bizottságot a pályázók személyes meghallgatására és a szakmai vélemény kialakítására.

**Felelős:** Dr. Nemény András polgármester

Horváth Soma alpolgármester

(A végrehajtás előkészítéséért:

Dr. Károlyi Ákos jegyző,

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (1-3. pontok vonatkozásában)

a pályázati felhívásban foglaltaknak megfelelően (4. pont vonatkozásában)